**KGJK, nr. 137/2016**

**28 tetor 2016**

**KËSHILLI GJYQËSOR I KOSOVËS**, (KGJK) në bazë të nenit 108 të Kushtetutës së Republikës së Kosovës dhe nenit 4 par. 1 të Ligjit nr. 03/L-233 për Këshillin Gjyqësor të Kosovës, nenit 94 paragrafi 4 të Kodit Penal të Republikës së Kosovës (Kodi nr. 04/L-082), nenit 122, paragrafi 1 të Ligjit (Nr. 04/L-149) për Ekzekutimin e Sanksioneve Penale, nenit 4 dhe 7 paragrafi 1 dhe 2, nenit 8 dhe 22 të Rregullores mbi Organizimin dhe Funksionimin e Panelit për Lirim me Kusht (KGJK, nr. 39) të miratuar nga Këshilli Gjyqësor i Kosovës me 22 shkurt 2013, si dhe shkresës nr. 554/2016 të datës 27 tetor 2016 të Kryetarit të Gjykatës Supreme të Kosovës, mbi delegimin e një gjyqtari si anëtar të Panelit për Lirim me Kusht, nxjerr këtë:

**V E N D I M**

1. Sabri HALILI, gjyqtar në Dhomën e Posaçme të Gjykatës Supreme të Kosovës, emërohet anëtar rezervë i Panelit për Lirim me Kusht (me tutje: *Paneli*), me mandat dy (2) vjeçar.
2. I emëruari do të ushtrojë funksionin e anëtarit rezervë të panelit (Kryesues i Panelit), në rast të konfliktit të interesit të ndonjërit nga anëtarët e Panelit, sipas nenit 22 të Rregullores nr. 01/39 mbi Organizimin dhe Funksionimin e Panelit për Lirim me Kusht.
3. Anëtari i Panelit do të kompensohet me shumën shtatëdhjetë (70) euro për secilën seancë, në bazë të udhëzimit administrativ për kompensimin e anëtarëve të Këshillit Gjyqësor të Kosovës dhe anëtarëve dhe zyrtarëve tjerë në Komisione.
4. Shuma e caktuar për honorar në pikën 3 të këtij vendimi nënkupton shumën bruto dhe çfarëdo takse apo tatim i aplikueshëm në Kosovë, në të ardhura mbi këtë bazë, është barrë e përfituesit të këtij honorari. Pagesa e tij do të bëhet nga Buxheti i Këshillit Gjyqësor të Kosovës i dedikuar për këtë qëllim.
5. Vendimi hynë në fuqi në ditën e nënshkrimit.

 Nenad Lazic

 Zv. Kryesues,

 Këshilli Gjyqësor i Kosovës

*Kopje e vendimit i dërgohet::*

* *Sabri Halili, Gjykata Supreme e Kosovës;*
* *Fejzullah Hasani, kryetar, Gjykata Supreme e Kosovës;*
* *Bedri Duraku, Koordinator i Panelit për Lirim me Kusht;*
* *Arkivit.*